L’Ajuntament de Paterna promou i divulga el patrimoni local entre els veïns i les veïnes
28/09/2015

# L’Ajuntament de Paterna promou i divulga el patrimoni local entre els veïns i les veïnes

[![Jornada d'activitats didàctiques en el museu](/images/noticias/2015/09/ninos-museo.jpg)](/images/noticias/2015/09/ninos-museo.jpg)

28.09.2015

![ Jornada d'activitats didàctiques en el museu ](/images/noticias/2015/09/ninos-museo.jpg)

Sota el títol “Tardor en el Museu”, el Museu de Ceràmica de Paterna ha programat un interessant calendari d’activitats gratuïtes en família per als caps de setmana del pròxim trimestre

Sota el títol de “Tardor en el Museu”, l’Ajuntament de Paterna, a través de la regidoria de Tradicions, Cultura i Foc que dirigeix Paqui Periche, està duent a terme una campanya de difusió i dinamització de tot el patrimoni municipal per a donar-ho a conéixer entre veïns i visitants.

Amb eixe objectiu, des del Museu Municipal de Ceràmica s’ha elaborat un complet programa d’activitats festives i didàctiques per als pròxims mesos que comprén des de visites temàtiques al museu fins a tallers artístics, ceràmics i arqueològics dirigits a públic de totes les edats.

“A Paterna tenim el privilegi de comptar amb un ric i extens patrimoni històric que des del nou executiu local estem disposats a promocionar i a recuperar”, ha afirmat Paqui Periche en referència a la les coves i la Torre de Paterna, el Calvari, el Molí del Batà o la Cova del Rei Alfons XIII, entre altres espais.

Amb esta finalitat, s’han programat els Dissabtes amb Història en Família, una iniciativa cultural en què es proposa als veïns tres activitats per a aprofundir en el coneixement de la història paternera. Dissabte que ve, 3 d’octubre, de 10 a 14 hores, una conferència i un recorregut històric posterior ens acostaran al “Patrimoni protegit de Paterna”.

El dissabte 21 de novembre, de 8 a 17 hores, arqueologia, cultura, esport i medi ambient s’uniran en una jornada senderista batejada com “Fang, canyes i Pins” que recorrerà 12 quilòmetres des del centre del poble als boscos del parc natural del Túria, passant per alguns dels llocs més rellevants del passat de Paterna.

Finalment, el dissabte, 12 de desembre, d’11 a 14 hores, tindrà lloc un “Taller de Socarrats” que permetrà als més xicotets conéixer la llegenda del Butoni i crear la seua pròpia peça ceràmica.

Així mateix, durant els pròxims mesos d’octubre, novembre i desembre també es desenrotllaran Tallers Creatius en què el Museu invitarà els seus participants a col•laborar en la protecció i difusió de patrimoni amb una participació activa i voluntària a través de diferents disciplines artístiques de narrativa oral, realització de maquetes o de vídeos amb mòbil.